Endrū Muirs

Endrū Muirs (; dzimis  Glāzgovā) ir Lielbritānijas starptautiskais meistars šahā (1990), kas šaha turnīros pārstāv Skotiju. ICCF lielmeistars (1995).

 Biogrāfija 
Ar šahu sācis nopietni aizrauties studiju laikā Glāzgovas Universitātē (1975–1979). 1976. gadā uzvarējis Britu studentu meistarsacīkstēs šahā, bet 1977. gadā bijis labākais Skotijas studentu meistarsacīkstēs šahā. 1977. gadā uzvarējis arī Skotijas šaha turnīrā Scottish Open, bet 1979. gadā Mančestrā uzvarējis šaha turnīrā Manchester Open. Daudzkārtējais Glāzgovas starptautiskā šaha turnīra Glasgow Open uzvarētājs (1982, 1984, 1991, 1995, 2008). 2007. gadā kļuvis par Skotijas šaha čempionāta uzvarētāju. Par panākumiem turnīros FIDE 1990. gadā Muiram piešķīrusi starptautiskā meistara (IM) nosaukumu.

Pārstāvējis Skotijas komandu lielākajos komandu šaha turnīros:
 Pasaules šaha olimpiādēs piedalījies 5 reizes (1984, 1990-1992, 1996-1998). Individuālajā vērtējumā izcīnījis zelta (1998) medaļu;OlimpBase :: Men's Chess Olympiads :: Andrew Muir
 Eiropas komandu šaha čempionātos piedalījies 12 reizes (1989-2015);OlimpBase :: European Men's Team Chess Championship :: Andrew Muir
 Pasaules studentu šaha čempionātā piedalījies 1977. gadā;OlimpBase :: World Student Team Chess Championship :: Andrew Muir
 Pasaules jauniešu komandu šaha čempionātos U26 vecuma piedalījies 2 reizes (1980, 1983);OlimpBase :: World Youth U26 Team Chess Championship :: Andrew Muir
 Klāras Benediktas kausa izcīņās piedalījies 1979. gadā.OlimpBase :: Clare Benedict Chess Cup :: Andrew Muir

Pazīstams arī kā korespondencšaha turnīru dalībnieks, kuros piedalījies no 1982. līdz 1995. gadam. 1995. gadā kļuvis par starptautisko korespondencšaha lielmeistaru (GMC).

Pēdējos gados daudz laika velta savam aktuāra darbam un šaha turnīros piedalās retāk.

 Atsauces 

 Ārējās saites 

Kategorija:1958. gadā dzimušie
Kategorija:Lielbritānijas šahisti
Kategorija:Korespondencšaha lielmeistari